- ዮሃኒሳ ኣጁታ
- <
- 15
- >

15
ዉርሴꬃ ቦሻታ ኦይኪዳ ኪታንቻታ
1 ታኒ ሃራ ዎልቃማ ማላታ ሳሎ ቦላ ቤያዲስ። ፆሳ ሃንቆይ ኢስታን ፖሌታናስ ዉርሴꬅ ጊዲዳ ላፑን ቦሻታ ኦይኪዳ ላፑን ኪታንቻታ ቤያዲስ።
2 ሄሳፌ ጉዬ ታማራ ዋላኬቲዳ ማስቶቴ ኣባ ሚሳቲዛ ሚሽ ቤያዲስ። ሄሳꬆካ ሄ ዶዓዛኔ ኢዛ ሚሲሌዛ ኢዛ ሱንꬃ ቁፁሬዛ ማላታ ፆኒዳይታ ቤያዲስ። ፆሲ ኢስታስ ኢሚዳ ዲꬃ ማላ ባጋና ጌቴቲዛይሳ ኦይኪዲ ማስቶቴ ሚሳቲዛ ኣባ ኣቻን ኤቂዳ። 3 ፆሳ ኦሳንቻ ሙሴ ዬꬂኔ ዶርሳዛ ዬꬅ፥
“ኡባ ዳንዳዪዛ ጎዳ ፆሶ!
ኔ ኦሶይ ጊታኔ ማላሊሲዛዛ፤
ዴሬ ካዎዞ!
ኔ ኦጌይ ሊኬኔ ቱማ። * ዴሬ ካዎዞ፥ ኢሲ ኢሲ ቢርሼꬃቲ ዎዴታ ካዎዞ ጌቴስ። * ኬሳ 15፡1
4 ጎዶ ኔስ ባቦንታ ኣሲኔ
ኔ ሱንꬅ ቦንቾንታ ኣሲ ኦኔ?
ኔኒ ኔርካ ጌሻ፥
ኔ ቱማ ፒርዳይ ቆንጪዳ ጊሽ ዴሬቲ ዉሪ ዪዲ
ኔ ሲንꬃን ኔስ ጎይናና” ጊ ዬፂዳ * ኤር 10፡7፤ ማዛ 86፡9
5 ሄሳፌ ጉዬ ታ ዛራ ፄሊሺን ካሴ ማርካቴꬃ ዱንካኔ ጊዲዳይሲ ፆሳ ኬꬂ ሳሎን ዶዬቲዴስ። * ኬሳ 38፡21 6 ላፑን ቦሻታ ኦይኪዳ ላፑን ኪታንቻቲ ፆሳ ኬꬃፌ ኬዚዳ። ኢስቲ ቃስ ጌሽ ጊዲዲ ፆልቂዛ ቦꬃ ማይዖ ማይዒዳ። ዎርቃፌ ኦሴቲዳ ዳንጮ ማላ ማይዖ ቲራ ቦላ ቃቺዳ። 7 ኦይዱ ዶዓታፔ ኢሶይ ላፑን ኪታንቻታስ ሜርናፔ ሜርናስ ዲዛ ፆሳ ሃንቆይ ኢስታን ኩሚ ኡቲዳ ላፑን ዎርቃ ፁዓታ ኢሚዴስ። 8 ፆሳ ኬꬃይካ ፆሳ ቦንቾፌኔ ኢዛ ዎልቃፌ ዴንዲዳይሳን ጩዋይ ኢዛን ኩሚዴስ። ላፑን ኪታንቻቲ ባ ኩሼን ኦይኪዳ ላፑን ቦሻቲ ፖሌታና ጋካናስ ኦኒካ ሄ ፆሳ ኬꬄ ጌላናስ ዳንዳይቤና። * ኬሳ 40፡34፤ 1ካዎ 8፡10-11፤ 2ታር 5፡11-14፤ ኢሳ 6፡4

- ዮሃኒሳ ኣጁታ
- <
- 15
- >

*15:3 ዴሬ ካዎዞ፥ ኢሲ ኢሲ ቢርሼꬃቲ ዎዴታ ካዎዞ ጌቴስ።

*15:3 ኬሳ 15፡1

*15:4 ኤር 10፡7፤ ማዛ 86፡9

*15:5 ኬሳ 38፡21

*15:8 ኬሳ 40፡34፤ 1ካዎ 8፡10-11፤ 2ታር 5፡11-14፤ ኢሳ 6፡4

© 2011 WBT